CELEX: 32020R0355
Language: hr
Date: 2020-02-26 00:00:00
Title: Uredba Komisije (EU) 2020/355 оd 26. veljače 2020. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe poliglicerol poliricinoleata (E 476) u tekućim emulzijama biljnog ulja (Tekst značajan za EGP)

5.3.2020   
               
               
                  HR
               
               
                  Službeni list Europske unije
               
               
                  L 67/28
               
            
         UREDBA KOMISIJE (EU) 2020/355
         оd 26. veljače 2020.
         o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe poliglicerol poliricinoleata (E 476) u tekućim emulzijama biljnog ulja
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
         budući da:
         
                     (1)
                  
                  
                     U Prilogu II. Uredbi (EZ) br. 1333/2008 utvrđen je popis prehrambenih aditiva odobrenih u Uniji za uporabu u hrani i uvjeti njihove uporabe.
                  
               
                     (2)
                  
                  
                     Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća (2) na inicijativu Komisije ili nakon podnošenja zahtjeva.
                  
               
                     (3)
                  
                  
                     U skladu s Prilogom II. Uredbi (EZ) br. 1333/2008 poliglicerol poliricinoleat (E 476) već je odobreni prehrambeni aditiv u kategoriji hrane 02.2.2. „Ostale emulzije masti i ulja, uključujući namaze kako su definirani Uredbom (EZ) br. 1234/2007 i tekuće emulzije” (najveće dopuštene razine od 4 000 mg/kg), ali samo za mazive masti, kako su definirane u članku 115. Uredbe Vijeća (EZ) br. 1234/2007 (3) i njezinu Prilogu XV., sa sadržajem masti od najviše 41 %, i slične proizvode za mazanje sa sadržajem masti manjim od 10 %. Uredba (EZ) br. 1234/2007 poslije je stavljena izvan snage Uredbom (EU) br. 1308/2013 Europskog parlamenta i Vijeća (4).
                  
               
                     (4)
                  
                  
                     Zahtjev za odobrenje uporabe poliglicerol poliricinoleata (E 476) kao emulgatora u tekućim emulzijama biljnog ulja namijenjenih za prodaju krajnjem potrošaču i sa sadržajem masti od najviše 70 % podnesen je 27. svibnja 2017. Komisija je potom na temelju članka 4. Uredbe (EZ) br. 1331/2008 stavila zahtjev na raspolaganje državama članicama.
                  
               
                     (5)
                  
                  
                     Poliglicerol poliricinoleat (E 476) je emulgator vrste voda-ulje koji može stvarati vrlo stabilne uljne emulzije s visokim sadržajem vode. U studijama koje je proveo podnositelj zahtjeva i u kojima je uspoređena učinkovitost različitih emulgatora u proizvodnji tekućih emulzija biljnog ulja sa smanjenim sadržajem masti, poliglicerol poliricinoleat (E 476) pokazao je najbolje rezultate u pogledu fizičkih i organoleptičkih svojstava dobivenog proizvoda. Emulzija se može upotrebljavati na isti način kao biljna ulja za pripremu hladnih i toplih jela. Međutim, emulzija ima manji sadržaj masti (najviše 70 %) te stoga ima manji kalorijski sadržaj od biljnog ulja koje se upotrebljava za njezinu proizvodnju. Razina uporabe poliglicerol poliricinoleata (E 476) potrebna za postizanje željene tehnološke funkcije bila je 4 000 mg/kg.
                  
               
                     (6)
                  
                  
                     Europska agencija za sigurnost hrane („Agencija”) donijela je 24. ožujka 2017. znanstveno mišljenje o ponovnoj procjeni poliglicerol poliricinoleata (E 476) (5) i utvrdila prihvatljivi dnevni unos (PDU) od 25 mg poliglicerol poliricinoleata po kilogramu tjelesne mase po danu. S obzirom na to da procijenjena izloženost nije premašila PDU, Agencija je zaključila da poliglicerol poliricinoleat (E 476) kao prehrambeni aditiv ne predstavlja sigurnosni rizik ako se upotrebljava prema dopuštenoj ili prijavljenoj uporabi i razinama uporabe.
                  
               
                     (7)
                  
                  
                     Podnositelj je u zahtjevu procijenio izloženost uporabom modela za unos prehrambenih aditiva (6) koji je osmislila Agencija. Dostavljene procjene upućuju na to da dodatna uporaba poliglicerol poliricinoleata (E 476) na najvećoj dopuštenoj razini od 4 000 mg/kg u tekućim emulzijama biljnog ulja sa sadržajem masti od najviše 70 % ne predstavlja sigurnosni rizik jer ne dovodi do ukupne izloženosti toj tvari koja premašuje utvrđeni PDU.
                  
               
                     (8)
                  
                  
                     U skladu s člankom 3. stavkom 2. Uredbe (EZ) br. 1331/2008 Komisija je dužna zatražiti mišljenje Agencije kako bi ažurirala popis prehrambenih aditiva Unije iz Priloga II. Uredbi (EZ) br. 1333/2008, osim ako postoji mogućnost da se takvim ažuriranjem ne utječe na zdravlje ljudi.
                  
               
                     (9)
                  
                  
                     Budući da proširena uporaba poliglicerol poliricinoleata (E 476) u kategoriji hrane 02.2.2. ne predstavlja sigurnosni rizik, ona zahtijeva ažuriranje popisa Unije koje vjerojatno neće imati utjecaj na zdravlje ljudi te stoga nije potrebno zatražiti mišljenje Agencije.
                  
               
                     (10)
                  
                  
                     Stoga je primjereno odobriti uporabu poliglicerol poliricinoleata (E 476) kao emulgatora u tekućim emulzijama biljnog ulja namijenjenih za prodaju krajnjem potrošaču i sa sadržajem masti od najviše 70 %, u kategoriji hrane 02.2.2. „Ostale emulzije masti i ulja, uključujući namaze kako su definirani Uredbom (EZ) br. 1234/2007 i tekuće emulzije”.
                  
               
                     (11)
                  
                  
                     Prilog II. Uredbi (EZ) br. 1333/2008 trebalo bi stoga na odgovarajući način izmijeniti.
                  
               
                     (12)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog II. Uredbi (EZ) br. 1333/2008 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. veljače 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 354, 31.12.2008., str. 16.
         
         
            (2)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
         
            (3)  Uredba Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (SL L 299, 16.11.2007., str. 1.).
         
            (4)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.)
         
            (5)  EFSA Journal 2017.; 15(3):4743.
         
            (6)  https://www.efsa.europa.eu/en/applications/foodingredients/tools
      
      
         
            PRILOG
            U dijelu E Priloga II. Uredbi (EZ) br. 1333/2008, u kategoriji hrane 02.2.2. „Ostale emulzije masti i ulja, uključujući namaze kako su definirani Uredbom (EZ) br. 1234/2007 i tekuće emulzije” unos za poliglicerol poliricinoleat (E 476) zamjenjuje se sljedećim:
            
               
                            
                        
                        
                           „E 476
                        
                        
                           Poliglicerol poliricinoleat
                        
                        
                           4 000
                        
                        
                            
                        
                        
                           samo mazive masti kako su definirane u članku 75. stavku 1. točki (h) i članku 78. stavku 1. točki (f) te dijelu VII. i Dodatku II. Prilogu VII. Uredbi (EZ) br. 1308/2013 (*1), sa sadržajem masti od najviše 41 % i slični proizvodi za mazanje sa sadržajem masti manjim od 10 %; tekuće emulzije biljnog ulja namijenjene za prodaju krajnjem potrošaču i sa sadržajem masti od najviše 70 %